**A picture containing icon

Description automatically generated**

# Rhestr Cyflenwyr a Ffafrir Llenyddiaeth Cymru

Mae [**Llenyddiaeth Cymru**](https://www.llenyddiaethcymru.org/lw-news/gwahoddiad-i-dendro-hyfforddiant-ymwybyddiaeth-or-iaith-gymraeg/) yn gweithio gyda nifer o gwmnïau ac unigolion sy’n darparu gwasanaethau, rhai yn rheolaidd, ac eraill fel cyfleoedd unigol. Rydym bob amser yn ceisio sicrhau fod y ffordd yr ydym yn mynd ati i gaffael y gwasanaethau hyn yn dilyn yr arferion gorau posib. At hynny, rydym yn adnewyddu ein Rhestr o Gyflenwyr a Ffafrir, ac yn gwahodd unigolion llawrydd neu gwmnïau sy’n darparu gwasanaethau yn y disgyblaethau a’r masnachau canlynol, i wneud cais i gael eu cynnwys yn ein Rhestr:

* Ffotograffwyr – *Cymru gyfan*
* Fideograffwyr – *Cymru gyfan*
* Cyfieithwyr (testun/ar y pryd) – *Cymru gyfan*
* Plymwyr – *ger Llanystumdwy, Gwynedd*
* Trydanwyr – *ger Llanystumdwy, Gwynedd*
* Garddwyr – *ger Llanystumdwy, Gwynedd*
* Glanhawyr – *ger Llanystumdwy, Gwynedd*

## Cefndir

Llenyddiaeth Cymru yw'r cwmni cenedlaethol ar gyfer datblygu llenyddiaeth. Ein gweledigaeth yw Cymru sydd yn grymuso, yn gwella ac yn cyfoethogi bywydau drwy lenyddiaeth. Rydym yn elusen gofrestredig, ac yn cael ein hariannu gan Gyngor Celfyddydau Cymru. Rydym yn gweithio yn Gymraeg, Saesneg ac yn ddwyieithog ledled Cymru. Ein prif swyddfa yw [Canolfan Ysgrifennu Tŷ Newydd](https://www.tynewydd.cymru/) yn Llanystumdwy, ac mae gennym swyddfa ym Mae Caerdydd.

Rydym wedi ymrwymo i ddefnyddio'n cyllid mewn modd priodol ac effeithiol ym mhob achos, gan gynnwys prynu a chytundebu am nwyddau a gwasanaethau. Ar gyfer masnachau lle mae gennym lawer iawn o waith, **rydym wedi datblygu Rhestr Cyflenwyr a Ffafrir y byddwn yn cyfeirio ato pan mae cyfleoedd yn codi.**

## Proses ac amserlen

Gallwch wneud cais i gael eich ychwanegu at ein Rhestr o Gyflenwyr a Ffafrir ar unrhyw adeg. Serch hynny, byddwn yn hysbysebu’r cyfle yn gyhoeddus bob 18 mis er mwyn sicrhau ei fod yn aros yn gyfredol. I fynegi diddordeb mewn ymuno â'n Rhestr Cyflenwyr a Ffafrir, anfonwch e-bost yn cynnwys y wybodaeth ganlynol erbyn **6 Tachwedd 2023**:

* Eich enw, rhif cyswllt ac e-bost,
* Lleoliad,
* Ffi dyddiol, cyfraddau penodol neu amserlen brisio,
* Gwefan ac unrhyw gyfryngau cymdeithasol perthnasol,
* Dolen i bortffolio neu dystebau/geirda, neu ddyfynnu gwaith blaenorol a gwblhawyd ar gyfer Llenyddiaeth Cymru.

Os y dymunwn gytundebu unigolyn neu gwmni i gyflawni gwasanaeth, byddwn yn cyfeirio at ein rhestr ac yn cynnig y gwaith i’r rheiny sydd fwyaf addas ar gyfer y dasg mewn golwg. Am ragor o wybodaeth ynglŷn â sut mae ein **Hegwyddorion Caffael** yn dylanwadu ar ein prosesau a phenderfyniadau, darllenwch dudalen 3 o’r ddogfen hon.

Am ragor o wybodaeth neu am sgwrs anffurfiol gydag aelod o staff Llenyddiaeth Cymru cyn mynegi diddordeb, cysylltwch â [post@llenyddiaethcymru.org](mailto:post@llenyddiaethcymru.org) / 01766 522 811 (Tŷ Newydd) neu 029 2047 2266 (Caerdydd).

*Mae Llenyddiaeth Cymru yn elusen gofrestredig (1146560) sy’n gweithio gyda chefnogaeth Cyngor Celfyddydau Cymru a Llywodraeth Cymru.*

## Egwyddorion Caffael Llenyddiaeth Cymru:

* **Tryloywder ac Anwahaniaethu** - Caiff pob contractwr, cyflenwr, a darparwr gwasanaeth eu trin yn gyfartal a heb wahaniaethu.

* **Uniondeb** - Caiff pawb eu trin yn deg ac yn gyfartal.

* **Atebolrwydd -** Atebol i'r cyhoedd o ran ein gwariant a gweinyddiaeth ein busnes.

* **Gwerth am Arian** - Wrth geisio cyflawni'r pris gorau posib wrth bwrcasu, rhaid i LlC hefyd ystyried ffactorau eraill, gan gynnwys (ond nid yn gyfyngedig i): ansawdd, addasrwydd, argaeledd, dibynadwyedd y cyflenwr, a'r telerau a gynhigiwyd.

Yn ogystal â’r arferion gorau a gyflwynwyd gan y Comisiwn Elusennau:

* **Cystadleuaeth** - Dylai pob caffaeliad gan LlC fod yn gystadleuaeth agored a thryloyw.Fodd bynnag, rhaid i'r egwyddor cystadleuaeth fod yn rhesymol ac yn briodol. Mae'n bosib y bydd rhai prosesau caffael yn cael eu heithrio rhag hyn os oes angen proses benodol wedi'i thargedu, neu os yw gofynion cyllidwr allanol yn gofyn yn wahanol.
* **Tegwch i Gyflenwyr** - Mae LlC yn ymrwymedig i drin ei gyflenwyr yn deg a'u talu'n brydlon yn unol â'r telerau y cytunwyd arnynt yn y trefniadau a'r contractau caffael.
* **Cyfreithlondeb** - Dylai pob contract a threfniant caffael fod yn glir ac yn gryno, gan adlewyrchu pob deddfwriaeth berthnasol.
* **Cynaliadwyedd** - Rhaid i wasanaethau a nwyddau a gaiff eu caffael ddod o ffynonellau cynaliadwy sy'n gyson â’n [Cynllun Gweithredu Cynaladwyedd](https://www.llenyddiaethcymru.org/cynllun-strategol-hafan/cynllun-strategol-prif-dudalen/ein-nodau/ein-blaenoriaethau-yr-argyfwng-hinsawdd/).